CELEX: 32020R2179
Language: hu
Date: 2020-12-16 00:00:00
Title: A Bizottság (EU) 2020/2179 végrehajtási rendelete (2020. december 16.) egyes áruk Kombinált Nómenklatúra szerinti besorolásáról

2020.12.22.   
               
               
                  HU
               
               
                  Az Európai Unió Hivatalos Lapja
               
               
                  L 433/33
               
            
         A BIZOTTSÁG (EU) 2020/2179 VÉGREHAJTÁSI RENDELETE
         (2020. december 16.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. december 16-án.
            
               
                  a Bizottság részéről,
               
               
                  az elnök nevében,
               
               Gerassimos THOMAS
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Négyszögletes táska öntött szilikon-elasztomer táskatesttel. Hossza körülbelül 16,5 cm, magassága 10 cm, szélessége pedig 2,5 cm. Ugyanabból az anyagból készült, a táskához rögzített füllel és egy zárórendszerrel (cipzár) rendelkezik.
                        Az árucikket egyetlen lépésben állítják elő, beépített részei (fül és cipzár) vannak, belső szerelvényei nincsenek.
                        Az árucikk különböző kis tárgyak szállítására és védelmére szolgál.
                        Lásd a képeket  (*1).
                     
                     
                        3926 90 97 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3926 , a 3926 90  és a 3926 90 97  KN-kód szövege határozza meg.
                        A 4202  vtsz. alá történő besorolás kizárt, mivel e vámtarifaszám alá kizárólag az ott külön megnevezett áruk és a hozzájuk hasonló tartók és tokok tartoznak (lásd még a HR Magyarázat (HRM) 4202  vtsz.-hoz tartozó magyarázat első bekezdését).
                        Objektív jellemzői (különösen az egyszerű belső és a kis méret) alapján az árucikk nem tekinthető a 4202  vtsz. első részébe tartozó bőröndnek, koffernek, piperedoboznak, diplomatatáskának, aktatáskának, iskolatáskának vagy hasonló tartónak és toknak. Az árucikk nem tekinthető a 4202  vtsz. első része szerinti hasonló tartónak és toknak, mivel nincs speciálisan kialakítva vagy belsőleg felszerelve ahhoz, hogy bizonyos szerszámokat tartozékaikkal vagy azok nélkül tároljon (lásd még a 4202  vtsz.-hoz tartozó HR Magyarázat harmadik bekezdését és kilencedik bekezdésének f) pontját). Ezért az árucikket nem fedi le a 4202  vtsz. első részének szövege.
                        A 4202  vtsz. második részének hatálya alá csak az ott meghatározott anyagokból készült, illetve teljesen vagy nagy részben ilyen anyagokkal vagy papírral beborított árucikkek tartoznak (lásd még a HRM 4202  vtsz.-hoz tartozó magyarázat negyedik bekezdését).
                        Figyelembe véve, hogy az árucikk öntött szilikon-elasztomerből készült, nem tekinthető műanyag lapokból álló külső felülettel rendelkező kézitáskának. Ezért az árucikket nem fedi le a 4202  vtsz. második részének szövege.
                        Az árucikket alapvetően nem zsebben vagy kézitáskában hordhatónak szánták, mint a szemüvegtokot, bankjegytartót, pénztárcát, levéltárcát, kulcstartót, cigarettatárcát, szivartokot, pipatartót vagy dohányzacskót (lásd még a HR Magyarázat 4202.31, 4202.32 és 4202.39 alszámokhoz tartozó alszámos magyarázatát). Ezért az árucikk nem sorolható be a 4202.31, a 4202.32, illetve a 4202.39 alszám alá.
                        Következésképpen az árucikket a 3926 90 97  KN-kód alá kell besorolni műanyagból készült más áruként.
                     
                  
               
            
               
            
               
            
               (*1)  A képek csupán tájékoztató jellegűek.